Disul dan 7 a viz du e oan bet da arvestiñ strollad choariva Ar Vro Bagan e Sant Martin war ar Maez. Divizet em boa da weladenniñ ar vro en ur vont di. Setu e kemeris penn an hent a-dal an derchent war-dro kreisteiz. Difrae e ruilhis betek Mur a-benn bezañ e koulz da gavout merenn eno. Spurmantiñ a ris ur (ch)café-restaurant doare dezhañ bezañ a-feson, pa oa meur a garr parket dirakañ.  Lirzin ha chichant an oztizez hag he merch.  Lakaet e voen gant ar mamm ouzh un taol a oa dija ur choublad en o choazez outi. Toullañ a rejomp kaoz diouzhtu. Ur char eus Bro Holland e oan o paouez gwelet. Hag int bras ha korfek. Setu me da soñjal e oant eus ar vro-se. Met eus Paris e oant avat, deut da dremenn vakansoù er chorn-bro en o zi. Bet a-ziwar-lerch tud ar gwaz. Hegarat ar gaoz. Un tamm souezhet anezho gant ma rambreadenn ma-unan a-dreuz Breizh. Braw ar vro emezont met distro o zi war ar maez. E soñj e oant prenañ unan all war an aod e  sell do retred.  Bez e oa ivez ur strobad tud o tebriñ a-gevred. Merket a ris Annaïg Renault en o zouez. Emichañs un emvod bennak eus tud sevenadur Breizh pe skolveuridi.  En ul lavaret kenavo e hetas an oztizez ur bourmenadenn vat din.  - Brav ar vro emezon.  - Ya, kaer eo Breizh ! Alies e vez lavaret se din gant touristed zo, kavet ganto lechioù brav-brav, emezi.  Mont a ris da gaout an ostiz a oa a-dreñv an daol-evañ :  - Gwelet em eus meur a chrav war an hent en ur  zegouezhout e kêr. Pelech emañ an hini ken brudet ? a choulennis gantañ.  - War hent Sant-Brieg emañ. Nho peus nemet mont dre aze. Goude bezañ tremenet e-biou ar chapel, tapit ar ru kentañ war an tu zehou, emezañ.   Hag eñ o choulenn ganin :  - Gant ho pelo emaoch ?  - Nemaon ket, emezon  Kemer a ris penn an hent da glask ar chrav «mojenn».  En ur dreuziañ al leur-gêr dirak an ti-kêr e veizis kirri eus ar pemp departamant parket eno gant tud an emvod moarvat. Pegoù-sun  Kendalch ouzh unan bennak anezho. Degouezhout a ris war vord un draoñnienn ledan ha don a-walch. Hag hi trochet a-skouer gant an hent war-eeun anezhañ. Eno e oa ar «mur» klasket ganin war a seblant. War pehini eus an div roz ? Nouzon ket.  E don an draoñnienn e treis war an tu kleiz da gemer hent Sant Nikolas ar Pelem. Lakaet em boa ma soñj da visitañ bro «liv ruz an hesk» ma choarvez enni jeu al levr-se gant Yann Gerven. Lod eus Kerne-uhel eo.  En ur zont tre e kêr St Nikolas e lennis war ur  skritell : «mirdi skol Bothua». Iskis e kavis an anv-se, Bothua. Seniñ a rae evel anv ur gevridigezh estren a vefe gouestlet dar gelennadurezh. Treiñ-distreiñ a ris e kêr un tammig dhe gweladenniñ. Poan am boe o kavout hent ar mirdi. A-benn ar fin e tivizis kendelcher mont dre un doullenn goadek. Dizale e lennis Bothua war ur bannell-hent. Ur barrez e oa ! Tristik un tamm ar vourch. En ur ober un droig er parkeier e tizolois ar vered a-dreñv an iliz. Skoet war ar maez, kempennet brav. Renket an tier a-hed ur  ru eeun e vizitis ar geriadenn ganti. E penn all un ti mod gall. Diwar ar maez, e weled ur voger-dro uhel a oa ur savadur bennak harpet outi. Feson an atantoù en Enez-Frañs. En ur addreuziñ e welis un nor er voger dall. Ur skritell a oa : «mirdi skol ar republik war ar maez». Dont a reas da soñj din eus ur pennad e OF pe TGM. Kinniget e oa kemer perzh e klassoù renet mod kozh. Met ne oa digor nemet e-pad ar mare-bloas-touristañ. Forzh penozh nem boa ket choant. Meizhout a ris koulskoude arouez-se an tamm  distro dan amzer tremenet, a verzhed e raktres Fillon ivez. (skolidi diwan Roazhon zo bet ivez e Bothua :  lennit)  Tremen a ris dre Sant-Nikolas adarre en ur vont war-zu Kergrist-Moelloù, ar parrez tostañ e-touez ar re meneget e levr YG.  Chom a ris a-sav war leurenn-gêr vras ???. Mont a ris da welet an iliz. En ur chloz eo. En he harz ar vered bleuniet beb a vez dar mare ma oan tremenet. E toull  ar chloz war an tu kleiz : ur garnell goloet he leur gant ur bern eskern tud kempennet mat. War an tu dehou ur chalvar kaer liespenn-denek. Neuz ur vourch zo bet en he berzh gwezhall zo war renkennad an tier a vord al leur-gêr.  Bihan bourch Kergrist, bras an iliz savet er XVet kantved.    Da vezañ kendalchet ha ... kempennet .... difaziet